शिविर में 41 लोगों ने किया रक्तदान
रेवाड़ी |ग्राम पंचायत रेडक्रॉस के संयुक्त तत्वावधान में गांव मायण में रविवार को रक्तदान शिविर लगाया गया। इसमें 41 लोगों ने रक्तदान किया। शिविर का शुभारंभ करते हुए रेडक्रास सहसचिव रवि हुड्डा, सतीश कुमार, सरपंच रविंद्र चौहान ने कहा कि रक्तदान महादान है। समय पर रक्त मिलने से किसी जरूरतमंद को नया जीवन मिल सकता है। कोई भी स्वस्थ युवा हर तीन महीने में रक्तदान कर सकता है। उन्होंने युवाओं को रक्तदान के लिए प्रेरित किया। इस अवसर पर मनोज चौहान, पंच दीपक, देवेंद्र, हरेंद्र सिंह समेत अन्य मौजूद रहे।
hin_Deva hin_Deva